William Henry Harrison var den første sittende president som døde, 4. april 1841, bare en måned etter at han ble tatt i ed. Han døde etter komplikasjoner etter det som antas å ha vært lungebetennelse. Zachary Taylor døde 9. juni 1850 av akutt gastroenteritis. Abraham Lincoln var den første sittende president som ble myrdet. Han ble skutt av John Wilkes Booth på kvelden 14. april 1865, og døde morgenen etter. James A. Garfield ble skutt, den 2. juli 1881, av Charles J. Guiteau. Han lå skadet i over to måneder før han døde 19. september. William McKinley ble skutt av Leon Czolgosz den 6. september 1901. Warren G. Harding døde 2. august 1923 av det som ble rapportert som et hjerteinfarkt. Franklin D. Roosevelt falt om og døde 12. april 1945, etter hjerneblødning. John F. Kennedy ble skutt av Lee Harvey Oswald den 22. november 1963, i Dallas, Texas.